પાણીપૂરીનું વેચાણના કોઈ સત્તાવાર આંકડા તો મળી શકે એમ નથી. પરંતુ, એવું અનુમાન મુજબ દેશભરમાં પાણીપૂરીનો વેપાર 10 હજાર કરોડ રૂપિયાથી પણ વધારે છે. ગ્રામ્ય વિસ્તારથી લઈને મોટા શહેરો સુધી અને રેકડીથી લઈને મોટી મોટી દુકાનો સુધી પાણીપૂરી દરેકની ફેવરિટ આઇટમ છે. હવે તો પાણીપૂરી ભારતની સાથે સાથે પાકિસ્તાન, બાંગ્લાદેશ, અમેરિકા, UAE, ઇંગ્લેન્ડ જેવા દેશોમાં પણ છૂટથી મળે છે અને ખવાય પણ છે. આજે પાણીપૂરી સેંકડો પરિવાર માટે ઓછા રોકાણે ધંધો કરીને ઘર ચલાવવાનું સાધન બની ચૂકી છે.